Abrahams hoor Maandag oor sy pos | Netwerk24
Beurtkrag: Eskom klim in onder munisipaliteite
Khulu Phasiwe, woordvoerder van Eskom, waarsku dat mense moet besef net sowat 6% van huishoudings kry hul krag direk van Eskom af. Die res kry hul krag by munisipaliteite.
Deur Jeanette Tshabalala, News24 10 Augustus 2018 16:58
Die hof het vroeër vanjaar ’n aansoek aangehoor om twee verklarende bevele van die hooggeregshof in Pretoria oor grondwetlike ongeldigheid te bevestig.
Shaun Abrahams, hoof van die nasionale vervolgingsgesag. Foto: Argief
Nomgcobo Jiba, adjunkdirekteur van openbare vervolging. Foto: Argief
Lawrence Mrwebi, hoof van die NVG se gespesialiseerde handelsmisdaadeenheid Foto: Argief
Die hooggeregshof het bevind oudpres. Jacob Zuma se optrede was ongrondwetlik toe Mxolisi Nxasana se aanstelling as direkteur van openbare vervolging beëindig is.
Nxasana het Zuma ingelig oor hoe van sy ondergeskikte amptenare hom ondermyn, maar Zuma het hom nie ondersteun nie, het die hof gehoor.
Die hof het ook gehoor dat Nxasana nie uit sy pos wou bedank nie, maar dat omstandighede hom tot dié stap gedryf het.
Hy het aan Zuma gesê hy sal net bedank as hy betaal word vir die oorblywende jare van sy kontrak as hoof van die NVG.
Die hooggeregshof in Pretoria het ook bevind Abrahams se aanstelling in Nxasana se pos was ongrondwetlik.
Intussen verstryk die spertyd Vrydag vir twee senior amptenare van die NVG om redes te verskaf oor waarom hulle nie geskors moet word nie, het Netwerk24 vroeër berig.
Adv. Nomgcobo Jiba, adjunkdirekteur van openbare vervolging, en adv. Lawrence Mrwebi, hoof van die gespesialiseerde handelsmisdaadeenheid, het tot 17:00 om te sê waarom hulle in hul poste moet aanbly.
Jiba en Mrwebi is voorheen van die rol van advokate geskrap weens hul hantering van aanklagte teen Richard Mdluli, voormalige hoof van misdaadintelligensie.
Hul status is egter deur die appèlhof herstel en albei het onlangs na die NVG teruggekeer. Die algemene balieraad gaan die kwessie in die konstitusionele hof betwis.
Pres. Cyril Ramaphosa het vroeër vandeesmaand in ’n verklaring gesê die aanklagte teen Jiba en Mrwebi is al jare lank in die openbare domein en ondanks regsgedinge is dit nog nie afgehandel nie.
“Die uitsprake (oor Jiba en Mrwebi se optrede) deur verskeie lede van die regbank het die beeld van die NVG skade berokken. Dit moet behoorlik belug en gepak word.”
Meer oor: Shaun Abrahams | Nvg | Nomgcobo ­Jiba | Mxolisi Nxasana